ສຫລ ຟ້ອງຜູ້ຊາຍຄົນນຶ່ງ ໃນຂໍ້ຫາ ພະຍາຍາມ ສະໜັບສະໜຸນ ລັດອິສລາມ (ວີດີໂອ)
ຄະນະຕຸລາການ ຂອງລັດຖະບານກາງ​ ສະຫະລັດ​ ​​ຟ້ອງຜູ້​ຊາຍ​ຄົນ​ນຶ່ງ​ ໃນ​ຂໍ້​ຫາ ພະຍາຍາມ​ສະໜັບສະໜຸນ ກຸ່ມຫົວຮຸນແຮງ ລັດ​ອິສລາມ.
ຄະນະຕຸລາການ ຂອງລັດຖະບານກາງສະຫະລັດ ໄດ້ຟ້ອງຜູ້ ຊາຍຄົນນຶ່ງໃນຂໍ້ຫາ ພະຍາຍາມທີ່ຈະໃຫ້ການສະໜັບສະໜຸນ ແລະໃຫ້ຊັບພະຍາກອນ ແກ່ກຸ່ມ ລັດອິສລາມ ແລະພະຍາຍາມ ສັງຫານສະມາຊິກຂອງກອງທັບສະຫະລັດ ກະຊວງຍຸຕິທຳກ່າວໃນວັນອັງຄານວານນີ້ວ່າ ທ້າວ Mufid Elfgeeh ອາຍຸ 30 ປີ ທີ່ເມືອງ Rogester ລັດ New York ໄດ້ຊັກຊວນໃຫ້ສອງຄົນເດີນທາງໄປ ຕ່າງປະເທດ ເພື່ອສູ້ລົບ ໃຫ້ແກ່ກຸ່ມລັດອິສລາມ ແລະຍັງສົ່ງເງິນ 600 ໂດລາ ໄປໃຫ້ ຄົນນຶ່ງທີ່ປະເທດເຢເມນ ເພື່ອໃຫ້ເຂົາເຈົ້າ ສາມາດເດີນທາງ ໄປປະເທດຊີິເຣຍ ເພື່ອຮ່ວມສູ້ລົບກັບກັບພວກຫົວຮຸນແຮງ ດັ່ງກ່າວ ລັດຖະມົນຕີກະຊວງຍຸຕິທຳ ທ່ານ Eric Holder ກ່າວວ່າ ສະຫະລັດຈະ “ຍັງຈະດຳເນີນ ການຢ່າງແຂງຂັນ ເພື່ອລະບຸໂຕ ແລະລົບກວນ” ພວກທີ່ພະຍາຍາມໃຫ້ການສະໜັບສະ ໜຸນແກ່ບັນດາກຸ່ມກໍ່ການຮ້າຍ ທີ່ຕ້ອງການທຳຮ້າຍ ຊາວອາເມຣິກັນ ການຟ້ອງຮ້ອງເຈັດຂໍ້ດັ່ງກ່າວນີ້ ຍັງຮວມທັງ ຂໍ້ຫາການມີເຄື່ອງເກັບສຽງທີ່ໃຊ້ໃນ ເວລາຍິງ ປືນ ຢູ່ໃນຄວາມຄອບຄອງ ແລະໄດ້ຮັບເຄຶ່ອງເກັບສຽງດັ່ງກ່າວ ທີ່ບໍ່ໄດ້ລົງທະບຽນ